บอย โกสิยพงษ์ แต่งเพลงให้กำลังใจสู้โควิด-19 ดึง 8 นักร้องดังถ่ายทอด (คลิป)
เป็นช่วงเวลาที่ทำให้ผู้คนทั่วโลกรวมถึงคนไทยทุกข์ใจอย่างมาก เมื่อต้องเผชิญกับการแพร่ระบาดของเชื้อไวรัสโควิด-19 ซึ่งในเวลานี้สถานการณ์ยังน่าเป็นห่วง มีทั้งยอดผู้ติดเชื้อและเสียชีวิตเพิ่มขึ้นเรื่อยๆ ส่วนบุคลากรที่เกี่ยวข้องต้องทำงานอย่างหนัก ซึ่งในทุกภาคส่วนจะต้องสามัคคีกัน เพื่อฝ่าฟันวิกฤติภัยร้ายนี้ไปได้ด้วยดีล่าสุดนักแต่งเพลงชื่อดังบอย โกสิยพงษ์ ได้แต่งเพลง จะไม่ทิ้งกัน เพื่อให้กำลังใจคนไทยและคนทั่วโลกสู้ภัยร้ายไวรัสโควิด-19 ซึ่งเป็นเพลงที่มีผู้จุดประกายให้เกิดเพลงดังกล่าวคือ อาร์ม วิบูลย์ ลีรัตนขจร และได้ 8 ศิลปินแถวหน้าเมืองไทยมาร่วมถ่ายทอดบทเพลง อาทิ ปุ๊ อัญชลี จงคดีกิจ ป๊อด ธนชัย อุชชิน เบน ชลาทิศ ตันติวุฒิ คิว สุวีระ บุญรอด กอล์ฟ ฟักกลิ้งฮีโร่ ตูน อาทิวราห์ คงมาลัย และ ปู พงษ์สิทธิ์ คำภีร์และมี นภ พรชำนิ เป็นผู้ร้องประสาน โดยโพสต์คลิปเพลงลงยูทูบ We THAI โดยมีเนื้อหาเพลงดังนี้จากวันนี้ไป ไม่รู้อะไรจะเกิดขึ้นบ้าง ไม่รู้หนทางที่วางข้างหน้า นั้นจะหนักหนา สักเท่าไร? เรื่องที่เผชิญ ไม่รู้มันจะจบลงเมื่อไหร่? ต้องพบต้องเจอะความทุกข์ยังไง แค่ไหน เพียงใด ไม่มีใครจะตอบได้แต่สิ่งเดียวที่ฉันรู้ จากนี้ไปเราเท่านั้น ที่ต้องร่วมชะตากรรมที่เราเจออยู่ จะปวดร้าวสักเพียงไหน จะทุกข์ทนสักเท่าไร สิ่งที่พวกเรานั้นพอจะทำได้คือส่งกำลังใจให้กันและกันก่อน ในความทุกข์ร้อนที่เราเจออยู่ จะดีร้ายสักเท่าไรแค่ไหนก็ต้องสู้ ถึงแม้ไม่รู้จะเจออะไร ขอส่งกำลังใจให้เราได้เดินผ่าน ไม่ว่าเหตุการณ์เป็นแบบไหน และถึงแม้ทุกอย่าง นั้นต้องเริ่มใหม่ แต่เธอและฉัน จะไม่ทิ้งกัน จำไว้เราเหมือนเป็นกวางในฤดูล่าสัตว์ เหมือนหนังดราม่าที่อยากให้ภาพตัด วันที่ทุ่มเทและเกหมดหน้าตัก กลับกลายเป็นสูญสลายและกลายเป็นกองซากปรัก กลายเป็นลากหนักมานานแล้วติดแหงกเหมือนกับกาว กลายเป็นสถานการณ์ที่ต้องอยู่บ้านแล้วหลับกันยาว เวลาเดินช้าไปทั้งเข็มสั้นและทั้งเข็มยาว แต่แล้วเธอเชื่อหรือไม่ว่าฟ้ามืดจะยิ่งเห็นดาว ฉันเห็นแสงแพรวพราวปรากฏอยู่ในไมตรี เห็นความรับผิดชอบและกำลังใจผ่าน IG เราจะสู้หวัด COVID ด้วยคำว่ามิตรภาพไม่ใช่สงครามหรือไพรี ฟังให้ดีว่าโลกทั้งผองคือพี่น้องกัน ฝากเพลงนี้แทนกำลังใจให้เราได้ร้องกัน คืนอับแสงขอให้เธอมองแสงดาวที่ล้อมจันทร์ เฝ้ารอแสงของเช้าวันใหม่ที่จะมา ไปพร้อมๆ กันคือส่งกำลังใจให้กันและกันก่อน ในความทุกข์ร้อนที่เราเจออยู่ จะดีร้ายสักเท่าไรแค่ไหนก็ต้องสู้ ถึงแม้ไม่รู้ต้องเจออะไรขอส่งกำลังใจให้เราได้เดินผ่าน ไม่ว่าเหตุการณ์เป็นแบบไหน และถึงแม้ทุกอย่าง นั้นต้องเริ่มใหม่ แต่เธอและฉัน จะไม่ทิ้งกัน จำไว้ (ชมคลิป คลิกที่นี่)ซึ่งหลังจากที่แฟนๆ ได้ฟังเพลงนี้ต่างก็บอกว่าฟังแล้วขนลุก น้ำตาไหล พร้อมทั้งบอกว่าเราจะไม่ทิ้งกัน บ้างก็บอกว่า เหตุการณ์ที่เกิดขึ้นนี้เป็นบททดสอบที่ใหญ่มาก แต่เชื่อมั่นว่าประเทศไทยจะต้องผ่านไปได้แน่นอน ขอแค่ทุกคนรู้จักหน้าที่ของตน เป็นกำลังใจให้กันและกันด้วย.
บอย โกสิยพงษ์ แต่งเพลง จะไม่ทิ้งกัน เพื่อให้กำลังใจคนไทยและคนทั่วโลกสู้ภัยร้ายไวรัสโควิด-19 โดยมี 8 ศิลปินแถวหน้าเมืองไทยมาร่วมถ่ายทอดบทเพลง
โควิด-19,บอย โกสิยพงษ์,เพลง จะไม่ทิ้งกัน,บอย โกสิยพงษ์ เพลง,ข่าวบันเทิง,นักร้อง